title: Odluka Vijeća 2013/350/ZVSP od 2. srpnja 2013. o izmjeni i produljenju mandata posebnog predstavnika Europske unije za bliskoistočni mirovni proces

text:
               4.7.2013

               HR

               Službeni list Europske unije

               L 185/3

         ODLUKA VIJEĆA 2013/350/ZVSP
   od 2. srpnja 2013.
   o izmjeni i produljenju mandata posebnog predstavnika Europske unije za bliskoistočni mirovni proces
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. siječnja 2012. donijelo Odluku 2012/33/ZVSP (1) o imenovanju g. Andreasa REINICKEA posebnim predstavnikom Europske unije (PPEU) za bliskoistočni mirovni proces. Mandat istječe 30. lipnja 2013.

               (2)

               Mandat PPEU-a trebalo bi produljiti na daljnje razdoblje od 12 mjeseci. Mandat bi trebalo preispitati u jesen 2013. To preispitivanje trebalo bi se zaključiti do 31. prosinca 2013.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Andreasa REINICKEA kao posebnog predstavnika Europske unije (PPEU) za bliskoistočni mirovni proces („mirovni proces”) produljuje se do 30. lipnja 2014. Mandat PPEU-a može završiti ranije, ako Vijeće tako odluči, na prijedlog Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   1.   Mandat PPEU-a temelji se na ciljevima politike Unije u vezi s mirovnim procesom.
   2.   Ti ciljevi uključuju, između ostalog:

               (a)

               sveobuhvatan mir koji bi trebalo postići na temelju relevantnih rezolucija Vijeća sigurnosti Ujedinjenih naroda (UN), madridskih načela, mirovnog plana, sporazuma koje su strane prethodno zaključile i arapske mirovne inicijative;

               (b)

               dvodržavno rješenje prema kojem Izrael i demokratska, cjelovita, uspješna, mirna i suverena Palestinska Država supostoje unutar osiguranih i priznatih granica te održavaju normalne odnose sa svojim susjedima u skladu s rezolucijama Vijeća sigurnosti UN-a br. 242 (1967), 338 (1973), 1397 (2002) i 1402 (2002) te madridskim načelima;

               (c)

               rješenje izraelsko-sirijskog i izraelsko-libanonskog sukoba;

               (d)

               rješenje pitanja statusa Jeruzalema kao budućeg glavnog grada dviju država te pravedno, održivo i usuglašeno rješenje problema palestinskih izbjeglica;

               (e)

               nastavak mirovnog procesa prema dogovoru o konačnom statusu i stvaranju Palestinske Države, uključujući jačanje uloge bliskoistočnog kvarteta („Kvartet”) kao zaštitnika mirovnog plana, posebice u pogledu praćenja ispunjenja obveza koje su objema stranama dodijeljene na temelju mirovnog plana i u skladu sa svim međunarodnim naporima da se ostvari sveobuhvatan arapsko-izraelski mir.

         3.   Ti se ciljevi temelje na opredjeljenju Unije da surađuje s dotičnim stranama i partnerima u međunarodnoj zajednici, osobito u okviru Kvarteta, kako bi se iskoristila svaka mogućnost za mir i dostojnu budućnost svih ljudi u regiji.
   4.   PPEU podržava rad VP-a u regiji, između ostalog, u okviru Kvarteta.
   Članak 3.
   Mandat
   Kako bi postigao ciljeve politike iz članka 2., PPEU ima sljedeći mandat:

               (a)

               osigurati aktivan i učinkovit doprinos Unije djelovanju i inicijativama koje vode do konačnog rješavanja izraelsko-palestinskog sukoba te izraelsko-sirijskog i izraelsko-libanonskog sukoba;

               (b)

               poticati i održavati bliski kontakt sa svim stranama uključenima u mirovni proces, drugim zemljama regije, članovima Kvarteta i drugim relevantnim zemljama, kao i s UN-om i drugim relevantnim međunarodnim organizacijama, kako bi zajedno ojačali mirovni proces;

               (c)

               osigurati trajnu prisutnost Unije u relevantnim međunarodnim forumima i doprinijeti upravljanju krizama te sprečavanju krize;

               (d)

               promatrati i podupirati mirovne pregovore između uključenih strana te u ime Unije podnositi prijedloge Unije u kontekstu tih pregovora;

               (e)

               doprinijeti, kada se to traži, provedbi međunarodnih sporazuma zaključenih između strana te s njima diplomatski surađivati u slučaju neispunjenja uvjeta iz tih sporazuma;

               (f)

               posvećivati osobitu pažnju čimbenicima koji utječu na regionalnu dimenziju mirovnog procesa;

               (g)

               konstruktivno surađivati s potpisnicama sporazuma u okviru mirovnog procesa u cilju promicanja usuglašenosti s temeljnim normama demokracije, uključujući poštovanje ljudskih prava i vladavine prava;

               (h)

               pripremati prijedloge za intervenciju Unije u mirovnom procesu i najbolji način ostvarenja inicijativa Unije te trajnih napora Unije povezanih s mirovnim procesom, kako što je doprinos Unije palestinskim reformama, uključujući političke aspekte relevantnih razvojnih projekata Unije;

               (i)

               pratiti djelovanje obiju strana u vezi s provedbom mirovnog plana i pitanjima koja bi mogla nepovoljno utjecati na ishod pregovora o konačnom statusu kako bi Kvartet lakše mogao ocijeniti poštuju li strane dogovor;

               (j)

               kao izaslanik Kvarteta izvješćivati o napretku i razvoju pregovora te sudjelovati u pripremi sastanaka izaslanika kvarteta na temelju stajalištâ Unije i usklađujući se s drugim članovima kvarteta;

               (k)

               doprinijeti provedbi politike Unije o ljudskim pravima u suradnji s PPEU-om za ljudska prava, uključujući smjernice Unije o ljudskim pravima, osobito smjernice EU-a o djeci u oružanim sukobima i o nasilju nad ženama i djevojčicama te borbi protiv svakog oblika njihove diskriminacije te politike Unije u vezi s Rezolucijom Vijeća sigurnosti UN-a broj 1325 (2000) o ženama, miru i sigurnosti, između ostalog, praćenjem i izvješćivanjem o razvoju događaja te pripremanjem preporuka u vezi s tim;

               (l)

               doprinijeti boljem razumijevanju uloge Unije među nositeljima javnog mišljenja.

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a. Kako bi u cijelosti ispunio svoj mandat i posebne odgovornosti u svom području, PPEU je u potpunosti posvećen misiji.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegova mandata, ne dovodeći u pitanje ovlasti VP-a.
   3.   PPEU u svom radu blisko surađuje s Europskom službom za vanjsko djelovanje (ESVD-om).
   4.   Osobito tijekom svojih misija PPEU blisko surađuje s predstavništvom EU-a u Jeruzalemu, delegacijom Unije u Tel Avivu te sa svim drugim relevantnim delegacijama Unije u toj regiji.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2013. do 31. prosinca 2013. iznosi 506 500 EUR.
   2.   Izdaci financirani iz iznosa utvrđenog u stavku 1. opravdani su od 1. srpnja 2013. Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje svojeg tima. U tim su uključeni stručnjaci za određena politička pitanja, u skladu s potrebama mandata. PPEU o sastavu svog tima odmah obavješćuje Vijeće i Komisiju.
   2.   Države članice, institucije EU-a i ESVD mogu predložiti upućivanje osoblja na rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESVD-u također mogu biti upućeni na rad s PPEU-om. Međunarodno ugovorno osoblje ima državljanstvo neke države članice.
   3.   Sveukupno upućeno osoblje ostaje pod upravnom nadležnošću države članice koja ga upućuje, institucije Unije ili ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješta se zajedno s relevantnim odjelima ESVD-a ili delegacijama Unije kako bi se osigurala usklađenost i dosljednost njihovih aktivnosti.
   Članak 7.
   Povlastice i imuniteti PPEU-a i njegova osoblja
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegova osoblja prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi njegova tima poštuju sigurnosna načela i minimalne standarde utvrđene Odlukom Vijeća 2011/292/EU od 31. ožujka 2011. o sigurnosnim propisima za zaštitu klasificiranih podataka EU-a (2).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim odgovarajućim podacima.
   2.   Delegacije Unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na svom zemljopisnom području za koje je odgovoran poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a, koji uključuje sigurnosne mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegova tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska na područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, Komisiju i VP-a priprema pismena izvješća o provedbi tih preporuka i o ostalim sigurnosnim pitanjima u okviru srednjoročnog izvješća i izvješća o provedbi mandata.

         Članak 11.
   Izvješćivanje
   PPEU redovito priprema usmena i pismena izvješća za VP i PSO. PPEU također prema potrebi izvješćuje radne skupine Vijeća. Redovita pismena izvješća šalju se putem mreže COREU. Na preporuku VP-a ili PSO-a, PPEU dostavlja izvješća Vijeću za vanjske poslove. U skladu s člankom 36. Ugovora PPEU smije sudjelovati u informiranju Europskog parlamenta.
   Članak 12.
   Usklađivanje
   1.   PPEU promiče sveopće političko usklađivanje Unije. Pomaže osigurati da svi instrumenti Unije na terenu djeluju usklađeno da bi se postigli politički ciljevi Unije. Djelatnosti PPEU-a prema potrebi se usklađuju s onima Komisije, kao i djelatnostima ostalih PPEU-ova aktivnih u regiji, uključujući PPEU za regiju južnog Sredozemlja. PPEU priprema redovite informativne sastanke za misije država članica i delegacije Unije.
   2.   Na terenu se održava bliska suradnja sa šefovima delegacija Unije i šefovima misije država članica. Oni daju sve od sebe da bi pomogli PPEU-u u provedbi mandata. PPEU u bliskoj suradnji sa šefom delegacije Unije u Tel Avivu daje lokalne političke smjernice šefovima Policijske misije Europske unije na palestinskim područjima (EUPOL COPPS) i Misije pomoći Europske unije za granični prijelaz Rafah (EU BAM Rafah). PPEU i zapovjednik za civilne operacije međusobno se savjetuju prema potrebi. PPEU također blisko surađuje s drugim međunarodnim i regionalnim akterima na terenu.
   Članak 13.
   Pomoć u vezi s potraživanjima
   PPEU i njegovo osoblje pomažu u osiguravanju elemenata kako bi odgovorili na potraživanja i obveze koji proizlaze iz mandata prethodnih PPEU-ova za bliskoistočni mirovni proces te u tu svrhu pružaju administrativnu pomoć i pristup relevantnim dokumentima.
   Članak 14.
   Preispitivanje
   1.   Provedba ove Odluke i njezina sukladnost s ostalim doprinosima Unije u regiji redovito se preispituju. PPEU do kraja listopada 2013. dostavlja Vijeću, Komisiji i VR-u izvješće o napretku, a na kraju svog mandata dostavlja im sveobuhvatno izvješće o provedbi mandata.
   2.   Mandat PPEU-a mora se preispitati se do 31. prosinca 2013.
   Članak 15.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2013.

      Sastavljeno u Bruxellesu 2. srpnja 2013.

            Za Vijeće

            Predsjednik

         L. LINKEVIČIUS

      (1)  SL L 19, 24.1.2012., str. 17.

      (2)  SL L 141, 27.5.2011., str. 17.


title: 2008/343/EZ: Odluka Vijeća od 29. travnja 2008. o izmjeni Odluke 2007/868/EZ o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem suzbijanja terorizma

text:
               18/Sv. 013

               HR

               Službeni list Europske unije

               113

         32008D0343

               L 116/25

               SLUŽBENI LIST EUROPSKE UNIJE

               29.04.2008.

      ODLUKA VIJEĆA

   od 29. travnja 2008.
   o izmjeni Odluke 2007/868/EZ o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem suzbijanja terorizma
   (2008/343/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem suzbijanja terorizma (1), a posebno njezin članak 2. stavak 3.,
   budući da:

               (1)

               Vijeće je 20. prosinca 2007. donijelo Odluku 2007/868/EZ (2).

               (2)

               Vijeće je 25. veljače 2008. gospodinu Joseu Mariji SISONU dostavilo ažuriranu izjavu o razlozima njegovog zadržavanja na popisu osoba, skupina i subjekata koji podliježu mjerama ograničavanja predviđenima Uredbom (EZ) br. 2580/2001 te je pozvalo gospodina SISONU da u roku jednog mjeseca predstavi svoje primjedbe u vezi s time. Gospodin SISON dostavio je svoje primjedbe Vijeću u pismu od 24. ožujka 2008., a Vijeće ih je razmotrilo.

               (3)

               Vijeće je zaključilo da je gospodin SISON bio uključen u teroristička djela u smislu članka 1. stavaka 2. i 3. Zajedničkog stajališta 2001/931/ZVSP od 27. prosinca 2001. o primjeni posebnih mjera ograničavanja za suzbijanje terorizma (3), a te je odluke u odnosu na gospodina SISONU donijelo nadležno nacionalno tijelo u smislu članka 1. stavka 4. tog Zajedničkog stajališta. Vijeće je također zaključilo da unose vezane za gospodina SISONU i za Komunističku partiju Filipina na popisu osoba, skupina i subjekata na koje se primjenjuje Uredba (EZ) br. 2580/2001 treba izmijenjeni tako da odražavaju ažurirane utemeljene razloge.

               (4)

               Vijeće, stoga, smatra da gospodin SISON treba i dalje podlijegati posebnim mjerama ograničavanja predviđenima Uredbom (EZ) br. 2580/2001,

         ODLUČILO JE:
   Članak 1.
   U Prilogu Odluci 2007/868/EZ, unos koji se odnosi na gospodina SISONU, Josea Mariju (također poznatog kao Armando Liwanag, također poznatog kao Joma), zamjenjuje se sljedećim:

      „SISON, Jose Maria (također poznat kao Armando Liwanag, također poznat kao Joma), rođen 8.2.1939. u Cabugaou (Filipini) – osoba koja igra vodeću ulogu u ‚Komunističkoj partiji Filipina’, uključujući ‚NNV’ ”.

   Članak 2.
   U Prilogu Odluci 2007/868/EZ, unos koji se odnosi na Komunističku partiju Filipina zamjenjuje se sljedećim:

      „ ‚Komunistička partija Filipina’ (Communist Party of the Philippines), uključujući ‚Novu narodnu vojsku’ – ‚NNV’ (New People’s Army – NPA), Filipini, povezane sa SISONOM, Joseom Marijom (također poznatom kao Armando Liwanag, također poznatom kao Joma, koji igra vodeću ulogu u ‚Komunističkoj partiji Filipina uključujući’, i ‚NNV’)”.

   Članak 3.
   Ova Odluka proizvodi učinke na dan objave u Službenom listu Europske unije.

      Sastavljeno u Luxembourgu 29. travnja 2008.

            Za Vijeće

            Predsjednik

         D. RUPEL

      (1)  SL L 344, 28.12.2001., str. 70. Uredba kako je zadnje izmijenjena Odlukom 2007/868/EZ (SL L 340, 22.12.2007., str. 100.).

      (2)  SL L 340, 22.12.2007., str. 100.

      (3)  SL L 344, 28.12.2001., str. 93. Zajedničko stajalište kako je zadnje izmijenjeno Zajedničkim stajalištem 2007/871/ZVSP (SL L 340, 22.12.2007., str. 109.).


				|

		52014PC0256

			Prijedlog ODLUKE VIJEĆA o sklapanju, u ime Europske unije i njezinih država članica, Protokola o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, kako bi se uzelo u obzir pristupanje Republike Hrvatske Europskoj uniji /* COM/2014/0256 final - 2014/0134 (NLE) */

			   	OBRAZLOŽENJE
 1)      Kontekst prijedloga
 110 || ·                   Razlozi za prijedlog i njegovi ciljevi / opći kontekst Sporazum o zajedničkom zračnom prostoru između Europske unije, njezinih država članica i Gruzije dogovoren je na temelju Odluke Vijeća donesene u lipnju 2009. kojom se odobrava početak pregovora. Sporazum je potpisan 2. prosinca 2010.
 120 || Republika Hrvatska pristupila je Europskoj uniji 1. srpnja 2013. U skladu s člankom 6. stavkom 2. Akta o uvjetima pristupanja, Hrvatska se obvezala pristupiti sporazumima koje su države članice i Unija sklopile ili potpisale s jednom ili više trećih zemalja ili s međunarodnom organizacijom. Dogovoren je protokol koji će sadržavati sve potrebne jezične prilagodbe Sporazuma koje proizlaze iz pristupanja Hrvatske Europskoj uniji. U skladu s gore navedenim člankom 6. stavkom 2. te člankom 100. stavkom 2. i člankom 218. stavkom 5. UFEU-a, odlukom […] odobreno je potpisivanje Protokola i on je potpisan dana [….] Protokol sada treba odobriti na temelju članka 100. stavka 2. i članka 218. stavka 6. točke (a) UFEU-a u vezi s člankom 6. stavkom 2. Akta o pristupanju.
 130 || ·                   Postojeće odredbe u području obuhvaćenom prijedlogom Odredbama Protokola zamjenjuju se ili nadopunjuju odredbe Sporazuma o zajedničkom zračnom prostoru između Europske unije, njezinih država članica i Gruzije.
 140 || ·                   Usklađenost s ostalim politikama i ciljevima Unije Sporazum s Gruzijom bio je prvi sveobuhvatni sporazum o zračnom prometu potpisan s važnim zrakoplovnim partnerom na području Kavkaza. On je sastavni dio okvira Unije za vanjsku zrakoplovnu politiku utvrđenog Komunikacijom Komisije COM(2005)79: „Razvitak programa za vanjsku zrakoplovnu politiku Zajednice” i nedavno preispitanog Komunikacijom Komisije COM(2012)556: „Vanjska zrakoplovna politika EU-a - budući izazovi” te odgovarajućim zaključcima Vijeća.
 2)      Savjetovanje s dionicima i procjena učinka
   || ·                                            Savjetovanje s dionicima
 211 || Metode savjetovanja, glavni ciljni sektori i opći profil ispitanika Nije primjenjivo
 212 || Sažetak odgovora i njihovo uvažavanje Nije primjenjivo
 3)      PRAVNI ELEMENTI PRIJEDLOGA
 305 || ·                   Sažetak predloženih mjera Protokolom se osigurava potrebna izmjena Sporazuma o zajedničkom zračnom prostoru između Europske unije, njezinih država članica i Gruzije nakon pristupanja Hrvatske EU-u 1. srpnja 2013.
 310 || ·                   Pravna osnova Članak 100. stavak 2. i članak 218. stavak 6. točka (a) Ugovora o funkcioniranju Europske unije u vezi s člankom 6. stavkom 2. Akta o pristupanju.
 4)      Posljedice za proračun
 409 || Ne postoje nikakve posljedice za proračun Unije.
 5)      DODATNE INFORMACIJE
 570 || ·                   Detaljno objašnjenje prijedloga Od Vijeća se zahtijeva da odobri Protokol o izmjeni Sporazuma o zajedničkom zračnom prostoru između Europske unije, njezinih država članica i Gruzije.
2014/0134 (NLE)
Prijedlog
ODLUKE VIJEĆA
o sklapanju, u ime Europske unije i njezinih
država članica, Protokola o izmjeni Sporazuma o zajedničkom
zračnom prostoru između Europske unije i njezinih država
članica, s jedne strane, i Gruzije, s druge strane, kako bi se uzelo u
obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno
njegov članak 100. stavak 2. i članak 218. stavak 6. točku (a),
uzimajući u obzir Akt o pristupanju Hrvatske, a posebno njegov
članak 6. stavak 2. drugi podstavak,
uzimajući u obzir prijedlog Europske komisije,
uzimajući u obzir mišljenje Europskog
parlamenta[1],

budući da:
(1)       U skladu s Odlukom
Vijeća br. 2014/…/EU[2] potpisan je Protokol o izmjeni Sporazuma o zajedničkom
zračnom prostoru između Europske unije i njezinih država
članica, s jedne strane, i Gruzije, s druge strane, kako bi se uzelo u
obzir pristupanje Republike Hrvatske Europskoj uniji (dalje u tekstu: „Protokol”), podložno njegovu sklapanju.
(2)       Protokol bi trebalo odobriti,

DONIJELO JE OVU ODLUKU:
Članak 1.
Ovime se u ime Europske unije i njezinih
država članica odobrava Protokol o izmjeni Sporazuma o zajedničkom
zračnom prostoru između Europske unije i njezinih država
članica, s jedne strane, i Gruzije, s druge strane, kako bi se uzelo u obzir
pristupanje Republike Hrvatske Europskoj uniji.[3]

Članak 2.
Predsjednik Vijeća ovlašćuje se
imenovati osobu(e) ovlaštenu(e) da u ime Europske unije i njezinih država
članica položi(e) akt o odobrenju predviđen člankom 3.
Protokola.
Članak 3.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL C , , str. .
[2]               SL L […], […], str. […].
[3]               Tekst Protokola objavljen je u Službenom listu Europske unije
SL L ………., zajedno s odlukom o njegovu potpisivanju.


title: Odluka Vijeća (EU) 2015/1796 od 1. listopada 2015. o sklapanju Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju

text:
               8.10.2015

               HR

               Službeni list Europske unije

               L 263/8

         ODLUKA VIJEĆA (EU) 2015/1796
   od 1. listopada 2015.
   o sklapanju Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186., u vezi s člankom 218. stavkom 6. točkom (a), člankom 218. stavkom 7. i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir pristanak Europskog parlamenta,
   budući da:

               (1)

               Sporazum o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju („Sporazum”), potpisan je u ime Unije 5. prosinca 2014., u skladu s Odlukom Vijeća 2014/953/EU (1).

               (2)

               Sporazum je u ime Europske zajednice za atomsku energiju sklopljen 5. prosinca 2014. u skladu s Odlukom Vijeća 2014/954/Euratom (2).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju, ovime se odobrava u ime Unije (3).
   Članak 2.
   Predsjednik Vijeća u ime Unije daje obavijest predviđenu člankom 15. stavkom 1. prvim podstavkom Sporazuma (4).
   Članak 3.
   Komisija donosi stajalište Unije koje treba zauzeti u ime Unije u Istraživačkom odboru Švicarske i Zajednica u pogledu odluka tog Odbora donesenih na temelju članka 5. stavka 2. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 1. listopada 2015.

            Za Vijeće

            Predsjednik

         É. SCHNEIDER

      (1)  Odluka Vijeća 2014/953/EU od 4. prosinca 2014. o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju (SL L 370, 30.12.2014., str. 1.).

      (2)  Odluka Vijeća 2014/954/Euratom od 4. prosinca 2014. kojom se Europskoj komisiji odobrava sklapanje, u ime Europske zajednice za atomsku energiju, Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju (SL L 370, 30.12.2014., str. 19.).

      (3)  Sporazum je objavljen u SL L 370 od 30.12.2014. zajedno s odlukom o potpisivanju.

      (4)  Datum stupanja Sporazuma na snagu objavit će Glavno tajništvo Vijeća u Službenom listu Europske unije.


title: 2012/176/EU: Odluka Vijeća od 8. ožujka 2012. o zaključivanju Protokola Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka s druge strane, o okvirnom sporazumu između Europske unije i Kraljevine Maroka o općim načelima sudjelovanja Kraljevine Maroka u programima Unije

text:
               11/Sv. 118

               HR

               Službeni list Europske unije

               209

         32012D0176

               L 090/1

               SLUŽBENI LIST EUROPSKE UNIJE

         ODLUKA VIJEĆA
   od 8. ožujka 2012.
   o zaključivanju Protokola Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka s druge strane, o okvirnom sporazumu između Europske unije i Kraljevine Maroka o općim načelima sudjelovanja Kraljevine Maroka u programima Unije
   (2012/176/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 6. točkom (a) i. i člankom 218. stavkom 8. drugim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               1.

               Protokol Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka s druge strane, o okvirnom sporazumu između Europske unije i Kraljevine Maroka o općim načelima sudjelovanja Kraljevine Maroka u programima Unije (dalje u tekstu „Protokol”), potpisan je, u ime Unije, 7. listopada 2010.

               2.

               Zbog stupanja na snagu Ugovora iz Lisabona 1. prosinca 2009., Europska unije je zamijenila i naslijedila Europsku zajednicu.

               3.

               Protokol je potrebno zaključiti,

         DONIJELO JE OVU ODLUKU:
   Članak 1.
   Protokol Euro-mediteranskom sporazumu o pridruživanju između Europskih zajednica i njihovih država članica, s jedne strane, i Kraljevine Maroka s druge strane, o okvirnom sporazumu između Europske unije i Kraljevine Maroka o općim načelima sudjelovanja Kraljevine Maroka u programima Unije, ovime se odobrava u ime Unije.
   Tekst Protokola prilaže se ovoj Odluci.
   Članak 2.
   Predsjednik Vijeća, u ime Unije, daje obavijest predviđenu člankom 10. Protokola.
   Članak 3.
   Ova Odluka stupa na snagu na dan njezinog donošenja.

      Sastavljeno u Bruxellesu 8. ožujka 2012.

            Za Vijeće

            Predsjednik

         M. BØDSKOV


title: 2010/275/EU: Odluka Europske središnje banke od 10. svibnja 2010. o upravljanju udruženim bilateralnim kreditima u korist Helenske Republike i o izmjeni Odluke ESB/2007/7 (ESB/2010/4)

text:
               01/Sv. 14

               HR

               Službeni list Europske unije

               93

         32010D0004(01)

               L 119/24

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 10. svibnja 2010.
   o upravljanju udruženim bilateralnim kreditima u korist Helenske Republike i o izmjeni Odluke ESB/2007/7
   (ESB/2010/4)
   (2010/275/EU)
   IZVRŠNI ODBOR EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 132.,
   uzimajući u obzir Statut Europskoga sustava središnjih banaka i Europske središnje banke (dalje u tekstu: Statut ESSB-a), a posebno njegove članke 17. i 21.,
   budući da:

               (1)

               U skladu s člankom 17. Statuta ESSB-a radi obavljanja svojih poslova Europska središnja banka (ESB) može otvarati račune za kreditne institucije, osobe javnog prava i druge sudionike na tržištu.

               (2)

               U skladu s člankom 21. stavcima 1. i 2. Statuta ESSB-a, ESB može djelovati kao fiskalni agent za institucije, tijela, urede ili agencije, središnje države, regionalna, lokalna ili druga tijela javne vlasti, ostala javnopravna tijela ili društva u većinskom državnom vlasništvu država članica.

               (3)

               Upućuje se na ugovor o kreditu (dalje u tekstu: ugovor o kreditu) koji su države članice čija je valuta euro (osim Helenske Republike i Savezne Republike Njemačke) i KfW koji djeluje u javnom interesu, na temelju uputa te s jamstvom Savezne Republike Njemačke (dalje u tekstu: zajmodavci) sklopile s Helenskom Republikom (dalje u tekstu: zajmoprimac) te Grčkom središnjom bankom kao agentom zajmoprimca.

               (4)

               Upućuje se na ugovor između vjerovnika (dalje u tekstu: ugovor između vjerovnika) koji su sklopile države članice čija je valuta euro, osim Helenske Republike, i kojim je upravljanje udruženim bilateralnim kreditima u skladu s ugovorom o kreditu povjereno Europskoj komisiji.

               (5)

               U skladu s ugovorom između vjerovnika, države članice čija je valuta euro, osim Helenske Republike, ovlašćuju Europsku komisiju da organizira udružene bilateralne kredite za Helensku Republiku te da ih zastupa pri upravljanju navedenim kreditima. Člankom 3. ugovora između vjerovnika ovlašćuje se Europska komisija da kod ESB-a otvori račun uime zajmodavaca koji će se koristiti za obradu svih plaćanja uime zajmodavaca i zajmoprimca unutar ugovora o kreditu. Ugovor između vjerovnika propisuje potrebne odredbe o isplati i otplati.

               (6)

               Potrebno je propisati odredbe o gotovinskom računu koji se otvara kod ESB-a za provedbu ugovora o kreditu i ugovora između vjerovnika.

               (7)

               U skladu s člankom 1. stavkom 2. Odluke ESB/2007/7 od 24. srpnja 2007. o uvjetima sustava TARGET2-ECB (1), ESB kao klijente može prihvatiti samo središnje banke te europske i međunarodne organizacije. Provedba ugovora o kreditu i ugovora između vjerovnika zahtijeva proširivanje kategorija osoba koje udovoljavaju uvjetima da budu klijenti ESB-a,

         DONIO JE OVU ODLUKU:
   Članak 1.
   Izmjena Odluke ESB/2007/7
   Članak 1. stavak 2. Odluke ESB/2007/7 zamjenjuje se sljedećim:

      „2.   ESB kao klijente može prihvatiti samo središnje banke, europske i međunarodne organizacije te, na temelju ad hoc odluke Upravnog vijeća, središnje države država članica Europske unije ili osobe javnog prava koje su te središnje države odredile da djeluju u njihovo ime.”

   Članak 2.
   Otvaranje računa
   ESB u pogledu ugovora o kreditu te na zahtjev Europske komisije otvara račun uime zajmodavaca.
   Članak 3.
   Prihvaćanje plaćanja na računu
   ESB prihvaća plaćanja na teret ili u korist računa otvorenog uime zajmodavaca samo ako se ta plaćanja obavljaju u vezi s ugovorom o kreditu.
   Članak 4.
   Prihvaćanje uputa
   U vezi s računom otvorenim uime zajmodavaca, ESB prihvaća upute samo od Europske komisije i djeluje po tim uputama te ne prihvaća upute pojedinog zajmodavca.
   Članak 5.
   Remuneracija
   ESB plaća kamate na stanje na računu otvorenom uime zajmodavaca u iznosu istovjetnom važećoj pasivnoj kamatnoj stopi ESB-a po metodi stvarnog broja dana/360 dana.
   Članak 6.
   Stupanje na snagu
   Ova Odluka stupa na snagu 12. svibnja 2010.

      Sastavljeno u Frankfurtu na Majni 10. svibnja 2010.

            Predsjednik ESB-a

         Jean-Claude TRICHET

      (1)  SL L 237., 8.9.2007., str. 71.


title: Odluka Vijeća 2008/852/PUP od 24. listopada 2008. o mreži kontaktnih točaka u borbi protiv korupcije

text:
19/Sv. 16               HR                                    Službeni list Europske unije                                                       139
32008D0852
L 301/38                                                  SLUŽBENI LIST EUROPSKE UNIJE                                                  12.11.2008.
                                                         ODLUKA VIJEĆA 2008/852/PUP
                                                               od 24. listopada 2008.
                                             o mreži kontaktnih točaka u borbi protiv korupcije
VIJEĆE EUROPSKE UNIJE,                                                                  javnom i privatnom sektoru, u partnerstvu sa svim
                                                                                mjerodavnim čimbenicima iz civilnog društva i poduzet
                                                                                ništva.
uzimajući u obzir Ugovor o Europskoj uniji, a posebno njegov
članak 29., članak 30. stavak 1., članak 31. i članak 34. stavak
2. točku (c),                                                                   (4)     Europsko je vijeće pozdravilo izradu Haškog programa (3)
                                                                                (točka 2.7) strateškog koncepta u pogledu prekogra
                                                                                ničnog organiziranog kriminala i korupcije na razini
                                                                                EU-a te je pozvalo Vijeće i Komisiju da dalje razvija taj
                                                                                koncept kako bi postao operativan.
uzimajući u obzir inicijativu Savezne Republike Njemačke (1),
uzimajući u obzir mišljenje Europskog parlamenta (2),                           (5)     Šefovi i ključni predstavnici nacionalnih policijskih i
                                                                                nadzornih tijela njihovih antikorupcijskih agencija sa
                                                                                širim ovlastima u državama članicama EU-a susreli su
                                                                                se u studenom 2004. u Beču na konferenciji AGIS o
                                                                                jačanju operativne suradnje u suzbijanju korupcije u
budući da:                                                                              Europskoj uniji. Naglasili su važnost daljnjeg jačanja
                                                                                njihove suradnje, između ostalog, godišnjim sastancima
                                                                                te pozdravili ideju europske protukorupcijske mreže koja
                                                                                bi se temeljila na postojećim strukturama. Nakon bečke
                                                                                konferencije ti su se europski partneri protiv korupcije
(1)     Članak 29. Ugovora navodi da se cilj Unije da se građa                         (EPAC) susreli u Budimpešti u studenom 2006. na
        nima pruži visok stupanj sigurnosti u području slobode,                         šestom godišnjem sastanku, gdje su velikom većinom
        sigurnosti i pravde, treba postići sprečavanjem i suzbija                      potvrdili svoju predanost potpori inicijative za uspostavu
        njem kaznenih djela, organiziranih ili neorganiziranih,                         formalne antikorupcijske mreže.
        uključujući korupciju i prijevaru.
                                                                                (6)     S ciljem nadogradnje postojećih struktura, a da bi tvorili
(2)     U strategiji Europske unije za početak novog tisućljeća o                       europsku antikorupcijsku mrežu, tijela i agencije mogu
        sprečavanju i nadzoru organiziranog kriminala naglašava                         uključiti organizacije koje su članice EPAC-a.
        se potreba za razvojem sveobuhvatne politike EU-a
        protiv korupcije.
                                                                                (7)     Jačanje međunarodne suradnje općenito (4) se ocjenjuje
                                                                                kao ključno pitanje u borbi protiv korupcije. Borba
(3)     U Rezoluciji od 14. travnja 2005. o cjelovitoj politici EU-                     protiv svih oblika korupcije trebala bi se poboljšati učin
        a protiv korupcije koja se poziva na Komunikaciju Komi                         kovitom       suradnjom,        utvrđivanjem     mogućnosti,
        sije Vijeću, Europskom parlamentu i Europskom gospo                            razmjenom dobre prakse i razvijanjem visoko stručnih
        darskom i socijalnom odboru od 28. svibnja 2003. o                              standarda. Uspostava antikorupcijske mreže na razini
        cjelovitoj politici EU-a protiv korupcije, Vijeće ponovno                       EU-a važan je doprinos poboljšanju takve suradnje,
        potvrđuje važnost uloge i rada država članica u razvoju
        sveobuhvatne, višestrane politike protiv korupcije u
                                                                                (3) Haški program za jačanje slobode, sigurnosti i pravde u Europskoj
                                                                                uniji (SL C 53, 3.3.2005., str. 1.)
(1) SL C 173, 26.7.2007., str. 3.                                               (4) Konvencija Ujedinjenih naroda protiv korupcije, usvojena Rezolu
(2) Mišljenje od 5. lipnja 2008. (još nije objavljeno u Službenom listu).           cijom Glavne skupštine 58/4 od 31. listopada 2003.
 ---pagebreak--- 140                  HR                               Službeni list Europske unije                                           19/Sv. 16
ODLUČILO JE SLJEDEĆE:                                                   2.     Članovi mreže radi ispunjavanja svojih zadaća sastaju se
                                                                        najmanje jednom godišnje.
                           Članak 1.
                              Cilj                                                                 Članak 4.
S ciljem poboljšanja suradnje između tijelâ i agencija u spreča                              Područje primjene
vanju i suzbijanju korupcije u Europi, uspostavlja se mreža
                                                                        Policijska i pravosudna suradnja između država članica uređuje
kontaktnih točaka država članica Europske unije (dalje u
                                                                        se mjerodavnim pravilima. Uspostava mreže ne dovodi u pitanje
tekstu „mreža”). Europska komisija, Europol i Eurojust u cijelosti
                                                                        ta pravila ni ulogu CEPOL-a.
su uključeni u aktivnosti mreže.
                           Članak 2.                                                               Članak 5.
                         Sastav mreže                                                         Organizacija mreže
Mreža se sastoji od tijelâ i agencija država članica Europske           1.     Mreža se sama organizira i pri tome nadograđuje nefor
unije, koji su zaduženi za sprečavanje i suzbijanje korupcije.          malnu suradnju između EPAC-a.
Članove mreže određuju države članice. Svaka država članica
određuje najmanje jednu, a najviše tri organizacije. Europska
komisija imenuje svoje predstavnike. Europol i Eurojust mogu,           2.     Države članice i Europska komisija snose sve troškove
u okviru svojih nadležnosti, sudjelovati u aktivnostima mreže.          članova ili predstavnika koje su imenovale. Isto se pravilo
                                                                        primjenjuje na Europol i Eurojust.
                           Članak 3.
                        Zadaće mreže                                                               Članak 6.
1.     Mreža posebno ima sljedeće zadaće:                                                     Stupanje na snagu
                                                                        Ova Odluka proizvodi pravne učinke na dan donošenja.
1. predstavlja forum za razmjenu informacija u okviru cijele EU
    o učinkovitim mjerama i iskustvima u sprečavanju i suzbi
    janju korupcije;
                                                                        Sastavljeno u Luxembourgu 24. listopada 2008.
2. olakšava uspostavu i aktivno održavanje kontakata između
    članova.
                                                                                Za Vijeće
S tim ciljem, među ostalim, ažurira se popis kontaktnih točaka i                                            Predsjednica
održava internetska stranica.                                                                            M. ALLIOT-MARIE


title: Odluka Vijeća (EU) 2017/1546 od 29. rujna 2016. o potpisivanju, u ime Europske unije, i privremenoj primjeni Okvirnog sporazuma između Europske unije i njezinih država članica, s jedne strane, i Australije, s druge strane

text:
               15.9.2017

               HR

               Službeni list Europske unije

               L 237/5

         ODLUKA VIJEĆA (EU) 2017/1546
   od 29. rujna 2016.
   o potpisivanju, u ime Europske unije, i privremenoj primjeni Okvirnog sporazuma između Europske unije i njezinih država članica, s jedne strane, i Australije, s druge strane
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegov članak 207. i članak 212. stavak 1. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. listopada 2011. ovlastilo Komisiju i Visokog predstavnika Unije za vanjske poslove i sigurnosnu politiku da otvore pregovore s Australijom o okvirnom sporazumu kojim se treba zamijeniti Okvir za partnerstvo EU-Australija iz 2008.

               (2)

               Pregovori o Okvirnom sporazumu između Europske unije i njezinih država članica, s jedne strane, i Australije, s druge strane („Sporazum”) uspješno su zaključeni 5. ožujka 2015. Sporazum odražava i povijesno bliske odnose i razvoj sve snažnijih veza između stranaka, kao i njihovu želju za nastavkom jačanja i proširivanja svojih odnosa na ambiciozan i inovativan način.

               (3)

               Člankom 61. Sporazuma predviđa se da do njegova stupanja na snagu Unija i Australija mogu privremeno primjenjivati određene odredbe Sporazuma koje zajednički odrede obje stranke.

               (4)

               Sporazum bi stoga trebalo potpisati u ime Unije, a neke njegove odredbe trebalo bi primjenjivati na privremenoj osnovi, do završetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Potpisivanje u ime Unije Okvirnog sporazuma između Europske unije i njezinih država članica, s jedne strane, i Australije, s druge strane, odobrava se, podložno njegovom sklapanju.
   Tekst Sporazuma priložen je ovoj Odluci.
   Članak 2.
   Do stupanja Sporazuma na snagu, u skladu s njegovim člankom 61. te podložno obavijestima koje su u njemu predviđene, Unija i Australija privremeno primjenjuju sljedeće odredbe Sporazuma, ali samo u mjeri u kojoj one obuhvaćaju pitanja koja su u nadležnosti Unije, uključujući pitanja u nadležnosti Unije da utvrđuje i provodi zajedničku vanjsku i sigurnosnu politiku (1):

               —

               članak 3. (Politički dijalog),

               —

               članak 10. (Suradnja u regionalnim i međunarodnim organizacijama),

               —

               članak 56. (Zajednički odbor), uz iznimku njegovog stavka 3. točaka (g) i (h),

               —

               glavu X. (Završne odredbe), uz iznimku članka 61. stavaka 1. i 3., u mjeri u kojoj je to potrebno kako bi se osigurala privremena primjena odredaba Sporazuma iz prve tri alineje.

         Članak 3.
   Predsjednika Vijeća ovlašćuje se da imenuje jednu ili više osoba ovlaštenih za potpisivanje Sporazuma u ime Unije.
   Članak 4.
   Ova Odluka stupa na snagu sljedećeg dana od dana donošenja.

      Sastavljeno u Bruxellesu 29. rujna 2016.

            Za Vijeće

            Predsjednik

         P. ŽIGA

      (1)  Datum od kojeg će se odredbe Sporazuma iz članka 2. privremeno primjenjivati objavit će Glavno tajništvo Vijeća u Službenom listu Europske unije.


title: 2014/108/EU: Odluka Vijeća оd 27. veljače 2014. o imenovanju člana Revizorskog suda

text:
               28.2.2014

               HR

               Službeni list Europske unije

               L 59/34

      ODLUKA VIJEĆA

   оd 27. veljače 2014.
   o imenovanju člana Revizorskog suda
   (2014/108/EU)
   VIJEĆE EUROPSKE UNIJE,
   Uzimajući u obzir Ugovor o funkcioniranju Europske unije, a posebno njegov članak 286. stavak 2.,
   uzimajući u obzir mišljenje Europskog parlamenta (1),
   budući da:

               (1)

               Mandat g. Haralda WÖGERBAUERA istječe 28. veljače 2014.

               (2)

               Potrebno je stoga imenovati novog člana,

         DONIJELO JE OVU ODLUKU:
   Članak 1.
   G. Oskar HERICS imenuje se članom Revizorskog suda na razdoblje od 1. ožujka 2014. do 29. veljače 2020.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. veljače 2014.

            Za Vijeće

            Predsjednik

         D. KOURKOULAS

      (1)  Mišljenje od 25. veljače 2014. (još nije objavljeno u Službenom listu).


title: 2008/739/EZ: Odluka Komisije od 11. rujna 2008. o financijskom doprinosu Zajednice Svjetskoj organizaciji za zdravlje životinja (OIE) za aktivnosti u području podataka o bolestima životinja

text:
               03/Sv. 52

               HR

               Službeni list Europske unije

               56

         32008D0739

               L 249/19

               SLUŽBENI LIST EUROPSKE UNIJE

         ODLUKA KOMISIJE
   od 11. rujna 2008.
   o financijskom doprinosu Zajednice Svjetskoj organizaciji za zdravlje životinja (OIE) za aktivnosti u području podataka o bolestima životinja
   (2008/739/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EZ od 26. lipnja 1990. o troškovima u području veterinarstva (1), a posebno njezin članak 20.,
   budući da:

               (1)

               Sukladno Odluci 90/424/EZ, Zajednica može poduzeti ili pomoći državama članicama ili međunarodnim organizacijama u poduzimanju tehničkih i znanstvenih mjera potrebnih za razvoj veterinarskog zakonodavstva Zajednice i razvoj izobrazbe ili osposobljavanja u području veterinarstva.

               (2)

               Direktivom Vijeća 82/894/EEZ od 21. prosinca 1982. o načinu prijave bolesti životinja unutar Zajednice (2) utvrđuje se sustav za prijavu izbijanja bilo koje bolesti s popisa iz Priloga I. toj Direktivi (sustav Zajednice za prijavu bolesti životinja).

               (3)

               Svjetska organizacija za zdravlje životinja (OIE) je predstavnička međuvladina organizacija odgovorna za unaprjeđenje zdravlja životinja u svijetu. U području podataka o bolestima OIE ima jedinstveno iskustvo u razvoju Svjetske baze podataka o zdravlju životinja (WAHID) - sučelja kojim se pružaju sveobuhvatni podaci o bolestima životinja. WAHID koriste sve države članice OIE-a, uključujući sve države članice Europske unije.

               (4)

               U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija o novoj Strategiji zdravlja životinja za Europsku uniju (2007.-2013.) pod naslovom „Bolje spriječiti nego liječiti” (3) utvrđuje se sprečavanje opasnosti, nadziranje i pripremljenost na krize u vezi sa zdravljem životinja kao jedan od stupova nove strategije zdravlja životinja. Posebno je istaknuto u Komunikaciji da podaci dobiveni aktivnostima i programima veterinarskog praćenja, nadziranja i kontrole pružaju ustanovama i vladama Zajednice znanstvene dokaze za davanje podrške odlukama o mjerama sprečavanja i kontrole bolesti.

               (5)

               Tom se Komunikacijom predviđa prilagodba sustava Zajednice za prijavu bolesti životinja kao očekivani rezultat nove strategije zdravlja životinja. Još jedan očekivani rezultat utvrđen u tom Priopćenju je pojednostavnjenje postojećeg veterinarskog zakonodavstva Zajednice radi njegovog usklađivanja s međunarodnim standardima, uključujući standarde OIE-a.

               (6)

               Za razvoj veterinarskog zakonodavstva Zajednice stoga je potrebno utvrditi mjere u suradnji s OIE-om radi usklađivanja sustava Zajednice za prijavu bolesti životinja s WAHID-om, prikupljanja epidemioloških podataka i posebno oblikovanja podatkovnih sklopova, baza podataka i protokola za razmjenu podataka. Stoga je primjereno utvrditi financijski doprinos Zajednice Svjetskoj organizaciji za zdravlje životinja (OIE) za financiranje razvoja sustava podataka o bolestima životinja za razdoblje od 2008. do 2012. Potrebno je odrediti najveći iznos tog doprinosa.

               (7)

               Prikupljanje, analiziranje i sažimanje podataka o zdravlju životinja na Balkanu, Kavkazu i mediteranskim područjima, posebno u pogledu bolesti koje se šire preko granica, od ključne je važnosti za Zajednicu radi sprečavanja opasnosti za zdravlje životinja na njezinom području. Međutim, ti podaci nisu u svim slučajevima trenutačno dostupni.

               (8)

               OIE je razvio instrument za ocjenjivanje rada veterinarskih službi (instrument PVS OIE-a). Taj će instrument pomoći veterinarskim službama država članica OIE-a da odrede svoju postojeću razinu učinkovitosti i pronađu nedostatke i slabosti u vezi s njihovom sposobnošću da ispune međunarodne standarde OIE-a. Instrument PVS OIE-a također prikuplja podatke o zdravlju životinja u državama članicama OIE-a. Zajednica bi stoga trebala analizirati aktivnosti i podatke dobivene pomoću tog instrumenta u pogledu Balkana, Kavkaza i mediteranskih područja.

               (9)

               Stoga je primjereno utvrditi financijski doprinos Zajednice OIE-u za razvoj i analizu aktivnosti u vezi sa zdravljem životinja na Balkanu, Kavkazu i mediteranskim područjima. Potrebno je odrediti najveći iznos tog doprinosa.

               (10)

               Člankom 168. stavkom 1. točkom (c) Uredbe Komisije (EZ, Euratoma) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (4) utvrđuje se da se sredstva mogu dodijeliti bez raspisivanja javnog natječaja tijelima s pravnim ili stvarnim monopolom, koji treba primjereno obrazložiti o odluci o dodjeli.

               (11)

               OIE ima stvarni monopol u svojem sektoru od njegovog utemeljenja putem međunarodnog sporazuma koji je potpisan 25. siječnja 1924. OIE je međuvladina organizacija odgovorna za unaprjeđenje zdravlja životinja u svijetu i Svjetska ju je trgovinska organizacija (WTO) priznala kao referentnu organizaciju. Stoga u skladu s ovom Odlukom nije potrebno raspisati javni natječaj za dodjelu financijskog doprinosa toj organizaciji.

               (12)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         ODLUČILA JE:
   Članak 1.
   Ovim se dodjeljuje financijski doprinos Zajednice, kako je utvrđeno u članku 19. Odluke 90/424/EEZ, Svjetskoj organizaciji za zdravlje životinja za financiranje razvoja sustava podataka o bolestima životinja za razdoblje od 2008. do 2012. u iznosu do najviše 750 000 EUR.
   Članak 2.
   Ovim se dodjeljuje financijski doprinos Zajednice, kako je utvrđeno u članku 19. Odluke 90/424/EEZ, OIE-u za financiranje analize aktivnosti u vezi sa zdravljem životinja na Balkanu, Kavkazu i mediteranskim područjima za razdoblje od 2008. do 2012. u iznosu do najviše 250 000 EUR.
   Članak 3.
   Financijski doprinosi iz članaka 1. i 2. financiraju se putem proračunske stavke 17040201 proračuna Europskih zajednica za 2008.

      Sastavljeno u Bruxellesu 11. rujna 2008.

            Za Komisiju

         Androulla VASSILIOU

            Članica Komisije

      (1)  SL L 224, 18.8.1990., str. 19.

      (2)  SL L 378, 31.12.1982., str. 58.

      (3)  COM(2007) 539 konačna verzija.

      (4)  SL L 357, 31.12.2002., str. 1.


title: 2014/828/EU: Odluka Europske središnje banke od 15. listopada 2014. o provedbi trećeg programa kupnje pokrivenih obveznica (ESB/2014/40)

text:
               22.11.2014

               HR

               Službeni list Europske unije

               L 335/22

         ODLUKA EUROPSKE SREDIŠNJE BANKE
   od 15. listopada 2014.
   o provedbi trećeg programa kupnje pokrivenih obveznica

      (ESB/2014/40)

      (2014/828/EU)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno drugi podstavak njegovog članka 12. stavka 1. zajedno s prvom alinejom članka 3. stavka 1. te člankom 18. stavkom 1.,
   budući da:

               (1)

               U skladu s člankom 18. stavkom 1. Statuta Europskog sustava središnjih banaka i Europske središnje banke (dalje u tekstu „Statut ESSB-a”), Europska središnja banka (ESB), zajedno s nacionalnim središnjim bankama država članica čija je valuta euro (dalje u tekstu „nacionalne središnje banke”), može poslovati na financijskim tržištima, između ostalog, izravnom kupnjom i prodajom utrživih instrumenata.

               (2)

               Upravno vijeće je 4. rujna 2014. odlučilo da treba pokrenuti novi program kupnje pokrivenih obveznica (dalje u tekstu„treći program kupnje pokrivenih obveznica”). Zajedno s programom kupnje vrijednosnih papira osiguranih imovinom (ABSPP) i ciljanim operacijama dugoročnijeg refinanciranja (TLTRO) (1), treći program kupnje pokrivenih obveznica dodatno će unaprijediti prijenos monetarne politike, olakšati odobravanje kredita gospodarstvu europodručja, proizvesti pozitivna prelijevanja na druga tržišta i uslijed toga olakšati stajalište monetarne politike ESB-a te doprinijeti vraćanju stopa inflacije na razine bliže 2 %.

               (3)

               Kao dio jedinstvene monetarne politike, izravne kupnje prihvatljivih pokrivenih obveznica od strane središnjih banaka Eurosustava na temelju trećeg programa kupnje pokrivenih obveznica treba provesti na jedinstven i decentraliziran način, u skladu s ovom Odlukom,

         DONIJELO JE OVU ODLUKU:
   Članak 1.
   Uspostavljanje i opseg izravne kupnje pokrivenih obveznica
   Eurosustav ovime uspostavlja treći program kupnje pokrivenih obveznica na temelju kojeg središnje banke Eurosustava kupuju prihvatljive pokrivene obveznice u smislu članka 2. Na temelju trećeg programa kupnje pokrivenih obveznica, središnje banke Eurosustava mogu kupiti prihvatljive pokrivene obveznice od prihvatljivih drugih ugovornih strana na primarnim i sekundarnim tržištima u skladu s kriterijima prihvatljivosti sadržanim u članku 3.
   Članak 2.
   Kriteriji prihvatljivosti za pokrivene obveznice
   Pokrivene obveznice koje su prihvatljive za operacije monetarne politike u skladu s odjeljkom 6.2.1. Priloga I. Smjernici ESB/2011/14 (2) i osim toga ispunjavaju uvjete za njihovo prihvaćanje kao kolaterala za vlastitu uporabu kako je utvrđeno u odjeljku 6.2.3.2. (peti stavak) Priloga I. Smjernici ESB/2011/14, i koje su izdale kreditne institucije sa sjedištem u europodručju, prihvatljive su za izravnu kupnju na temelju trećeg programa kupnje pokrivenih obveznica. Multi-cédulas koje su prihvatljive za operacije monetarne politike u skladu s odjeljkom 6.2.1. Priloga I. Smjernici ESB/2011/14 i koje su izdali subjekti posebne namjene sa sjedištem u europodručju, prihvatljive su za izravnu kupnju na temelju trećeg programa kupnje pokrivenih obveznica.
   Navedene pokrivene obveznice prihvatljive su za izravne kupnje na temelju trećeg programa kupnje pokrivenih obveznica pod uvjetom da zadovoljavaju sljedeće dodatne zahtjeve:

               1.

               Zahtijeva se kreditna procjena najmanje 3. stupnja kreditne kvalitete (CQS3, trenutno istovjetna rejtingu „BBB–” vanjske institucije za kreditnu procjenu (VIKP) ili njemu izjednačenom rejtingu), koju je dodijelila najmanje jedna od vanjskih institucija za kreditnu procjenu koje su prihvaćene unutar Okvira za kreditnu procjenu Eurosustava (ECAF).

               2.

               Primjenjuje se ograničenje od 70 % po međunarodnom identifikacijskom broju vrijednosnog papira na zajednička držanja na temelju prvog (3) i drugog (4) programa kupnje pokrivenih obveznica te na temelju trećeg programa kupnje pokrivenih obveznica na druga držanja središnjih banaka Eurosustava.

               3.

               Pokrivene obveznice nominirane su u eurima, drže se i namiruju u europodručju.

               4.

               Pokrivene obveznice koje izdaju tijela koja su privremeno isključena iz kreditnih operacija Eurosustava, isključene su iz kupnji na temelju trećeg programa kupnje pokrivenih obveznica za vrijeme trajanja njihovog privremenog isključenja.

               5.

               Za pokrivene obveznice iz Cipra i Grčke koje trenutno ne ostvaruju rejting CQS3, potreban je minimalni rejting imovine na razini maksimalno ostvarivog rejtinga za pokrivene obveznice koji je odredio odgovarajući VIKP za određenu državu, dok god se minimalni prag kreditne kvalitete Eurosustava ne primjenjuje u pogledu zahtjeva za prihvatljivost instrumenata osiguranja za utržive dužničke instrumente koje izdaju ili za koje jamče grčka ili ciparska vlada (u skladu s člankom 8. stavkom 2. Smjernice ESB/2014/31 (5)), i ograničenje od 30 % po međunarodnom identifikacijskom broju vrijednosnih papira koje bi se primjenjivalo na zajednička držanja prvog, drugog i trećeg programa kupnje pokrivenih obveznica i druga držanja središnjih banaka Eurosustava, pod uvjetom da zadovoljavaju sljedeće dodatne zahtjeve kako bi postigli jednakovrijednost rizika:

                           (a)

                           mjesečno izvještavanje o značajkama skupa za pokriće NSB-u države u kojoj izdavatelj ima sjedište, uključujući podatke na razini pojedinačnog kredita kao i strukturna obilježja programa i podatke o izdavatelju; odgovarajući NSB stavlja na raspolaganje izvještajni obrazac drugim ugovornim stranama;

                           (b)

                           obveza za prekomjernu kolateralizaciju od najmanje 25 %; odgovarajući NSB stavlja na raspolaganje drugim ugovornim stranama odredbe za izračun te prekomjerne kolateralizacije;

                           (c)

                           zaštite od valutnog rizika s drugim ugovornim stranama koje imaju rejting BBB- ili viši za potraživanja koja nisu nominirana u eurima, uključene su u skup za pokriće programa ili, alternativno, najmanje 95 % imovine nominirano je u eurima;

                           (d)

                           kreditna potraživanja u skupu za pokriće su prema dužnicima koji se nalaze u europodručju.

               6.

               Pokrivene obveznice koje zadržava njihov izdavatelj prihvatljive su za kupnje na temelju trećeg programa kupnje pokrivenih obveznica pod uvjetom da ispunjavaju gore navedene kriterije prihvatljivosti.

         Članak 3.
   Prihvatljive druge ugovorne strane
   Sljedeće druge ugovorne strane prihvatljive su za treći program kupnje pokrivenih obveznica (CBPP3) za izravne transakcije i za transakcije davanja u zajam vrijednosnih papira koje uključuju pokrivene obveznice koje se drže u portfeljima Eurosustava za treći program kupnje pokrivenih obveznica: (a) domaće druge ugovorne strane koje sudjeluju u operacijama monetarne politike Eurosustava kako je određeno u odjeljku 2.1. Priloga I. Smjernici ESB/2011/14; i (b) sve druge ugovorne strane kojima se središnje banke Eurosustava koriste u ulaganjima svojih investicijskih portfelja nominiranih u eurima, uključujući druge ugovorne strane izvan europodručja koje sudjeluju u izdavanju pokrivenih obveznica.
   Članak 4.
   Završna odredba
   Ova Odluka stupa na snagu dan nakon njezine objave na mrežnoj stranici ESB-a.

      Sastavljeno u Frankfurtu na Majni 15. listopada 2014.

            Predsjednik ESB-a

         Mario DRAGHI

      (1)  Odluka ESB/2014/34 od 29. srpnja 2014. o mjerama koje se odnose na ciljane operacije dugoročnijeg refinanciranja (SL L 258, 29.8.2014., str. 11.).

      (2)  Smjernica ESB/2011/14 od 20. rujna 2011. o instrumentima i postupcima monetarne politike Eurosustava (SL L 331, 14.12.2011., str. 1.).

      (3)  Odluka ESB/2009/16 od 2. srpnja 2009. o provedbi programa kupnje pokrivenih obveznica (SL L 175, 4.7.2009., str. 18.).

      (4)  Odluka ESB/2011/17 od 3. studenoga 2011. o provedbi drugog programa kupnje pokrivenih obveznica (SL L 297, 16.11.2011., str. 70.).

      (5)  Smjernica ESB/2014/31 od 9. srpnja 2014. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (SL L 240, 13.8.2014., str. 28.).


title: Odluka Vijeća (ZVSP) 2015/77 od 19. siječnja 2015. o imenovanju posebnog predstavnika Europske unije u Bosni i Hercegovini

text:
               20.1.2015

               HR

               Službeni list Europske unije

               L 13/7

         ODLUKA VIJEĆA (ZVSP) 2015/77
   od 19. siječnja 2015.
   o imenovanju posebnog predstavnika Europske unije u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2011. donijelo Odluku 2011/426/ZVSP (1) o imenovanju g. Petera SØRENSENA posebnim predstavnikom Europske unije (PPEU) u Bosni i Hercegovini. Mandat PPEU-a istječe 30. lipnja 2015.

               (2)

               Nakon imenovanja g. Petera SØRENSENA na drugu funkciju, g. Lars-Gunnar WIGEMARK trebao bi biti imenovan PPEU-om u Bosni i Hercegovini od 1. ožujka 2015.

               (3)

               PPEU će provoditi svoj mandat u kontekstu situacije koja se može pogoršati i mogla bi otežati ostvarivanje ciljeva vanjskog djelovanja Unije kako su navedeni u članku 21. Ugovora,

         DONIJELO JE OVU ODLUKU:
   Članak 1.
   1.   Mandat g. Petera SØRENSENA kao posebnog predstavnika Europske unije (PPEU) u Bosni i Hercegovini završava 31. listopada 2014.
   2.   G. Lars-Gunnar WIGEMARK imenuje se PPEU-om u Bosni i Hercegovini od 1. ožujka 2015. do 30. lipnja 2015. Svoj će mandat provoditi u skladu s Odlukom 2011/426/ZVSP.
   3.   Vijeće može donijeti odluku o ranijem završetku mandata PPEU-a na temelju procjene Političkog i sigurnosnog odbora i prijedloga Visokog predstavnika Unije za vanjske poslove i sigurnosnu politiku.
   Članak 2.
   Izdaci povezani s održavanjem administrativnog kontinuiteta u razdoblju između mandatâ PPEU-a od 1. studenoga 2014. do 28. veljače 2015. pokriveni su financijskim referentnim iznosom utvrđenim u članku 5. stavku 1. Odluke 2011/426/ZVSP.
   Članak 3.
   Ova Odluka stupa na snagu na dan donošenja.
   Članak 2. primjenjuje se od 1. studenoga 2014.

      Sastavljeno u Bruxellesu 19. siječnja 2015.

            Za Vijeće

            Predsjednica

         F. MOGHERINI

      (1)  Odluka Vijeća 2011/426/ZVSP od 18. srpnja 2011. o imenovanju posebnog predstavnika Europske unije u Bosni i Hercegovini (SL L 188, 19.7.2011., str. 30.).


title: Odluka Komisije (EU) 2016/255 оd 23. veljače 2016. o izmjeni Priloga Monetarnom sporazumu između Europske unije i Države Vatikanskoga Grada

text:
               24.2.2016

               HR

               Službeni list Europske unije

               L 47/10

         ODLUKA KOMISIJE (EU) 2016/255
   оd 23. veljače 2016.
   o izmjeni Priloga Monetarnom sporazumu između Europske unije i Države Vatikanskoga Grada
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Monetarni sporazum od 17. prosinca 2009. između Europske unije i Države Vatikanskoga Grada, a posebno njegov članak 8. stavak 3.,
   budući da:

               (1)

               U članku 8. stavku 1. Monetarnog sporazuma između Europske unije i Države Vatikanskoga Grada („Monetarni sporazum”) zahtijeva se da Država Vatikanskoga Grada provodi pravne akte i propise Unije o euronovčanicama i eurokovanicama, sprečavanju pranja novca, sprečavanju prijevara i krivotvorenja gotovine i bezgotovinskih sredstava plaćanja, medaljama i žetonima te statističkim izvještajnim zahtjevima. Ti akti i propisi navedeni su u Prilogu Monetarnom sporazumu.

               (2)

               Komisija bi trebala svake godine mijenjati Prilog Monetarnom sporazumu kako bi se uzeli u obzir novi mjerodavni pravni akti i propisi Unije te izmjene postojećih akata i propisa.

               (3)

               Doneseni su određeni novi mjerodavni pravni akti i propisi Unije te određene izmjene postojećih akata koje treba dodati Prilogu.

               (4)

               Prilog Monetarnom sporazumu trebalo bi stoga na odgovarajući način izmijeniti,

         DONIJELA JE OVU ODLUKU:
   Članak 1.
   Prilog Monetarnom sporazumu između Europske unije i Države Vatikanskoga Grada zamjenjuje se tekstom iz Priloga ovoj Odluci.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 23. veljače 2016.

            Za Komisiju

            Predsjednik

         Jean-Claude JUNCKER

      PRILOG

            „PRILOG

                        Zakonske odredbe koje treba provesti

                        Rok za provedbu

                        Sprečavanje pranja novca

                        1.

                           Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.) (4)

                        31. prosinca 2010.

                        Izmijenjena:

                        2.

                        Direktivom 2008/20/EZ Europskog parlamenta i Vijeća od 11. ožujka 2008. o izmjeni Direktive 2005/60/EZ o sprečavanju korištenja financijskog sustava u svrhu pranja novca i financiranja terorizma vezano uz provedbene ovlasti dodijeljene Komisiji (SL L 76, 19.3.2008., str. 46.).

                        Dopunjena:

                        3.

                           Okvirnom odlukom Vijeća 2001/500/PUP od 26. lipnja 2001. o pranju novca, identifikaciji, praćenju, zamrzavanju, pljenidbi i oduzimanju imovine i imovinske koristi ostvarene kaznenim djelima (SL L 182, 5.7.2001., str. 1.)

                        4.

                        Uredbom (EZ) br. 1889/2005 Europskog parlamenta i Vijeća od 26. listopada 2005. o kontrolama gotovine koja se unosi u Zajednicu ili iznosi iz Zajednice (SL L 309, 25.11.2005., str. 9.)

                        5.

                        Direktivom Komisije 2006/70/EZ od 1. kolovoza 2006. o utvrđivanju provedbenih mjera za Direktivu 2005/60/EZ Europskog parlamenta i Vijeća u vezi s definicijom ‚politički izložene osobe’ i tehničkim kriterijima za postupke pojednostavljene temeljite identifikacije stranaka i za oslobođenje na temelju financijske djelatnosti koja se provodila povremeno ili u vrlo ograničenom opsegu (SL L 214, 4.8.2006., str. 29.) (5)

                        6.

                        Uredbom (EZ) br. 1781/2006 Europskog parlamenta i Vijeća od 15. studenoga 2006. o podacima o uplatitelju koji su priloženi uz prijenose financijskih sredstava (SL L 345, 8.12.2006., str. 1.).

                        7.

                           Direktiva 2014/42/EU Europskog parlamenta i Vijeća od 3. travnja 2014. o zamrzavanju i oduzimanju predmeta i imovinske koristi ostvarene kaznenim djelima u Europskoj uniji (SL L 127, 29.4.2014., str. 39.)

                        31. prosinca 2016. (2)

                        8.

                           Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.)

                        31. prosinca 2017. (3)

                        9.

                           Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.)

                        31. prosinca 2017. (3)

                        Sprečavanje prijevara i krivotvorenja

                        10.

                           Okvirna odluka Vijeća 2001/413/PUP od 28. svibnja 2001. o borbi protiv prijevara i krivotvorenja bezgotovinskih sredstava plaćanja (SL L 149, 2.6.2001., str. 1.)

                        31. prosinca 2010.

                        11.

                           Uredba Vijeća (EZ) br. 1338/2001 od 28. lipnja 2001. o utvrđivanju mjera potrebnih za zaštitu eura od krivotvorenja (SL L 181, 4.7.2001., str. 6.)

                        31. prosinca 2010.

                        Izmijenjena:

                        12.

                        Uredbom Vijeća (EZ) br. 44/2009 od 18. prosinca 2008. o izmjeni Uredbe (EZ) br. 1338/2001 o utvrđivanju mjera potrebnih za zaštitu eura od krivotvorenja (SL L 17, 22.1.2009., str. 1.).

                        13.

                           Uredba Vijeća (EZ) br. 2182/2004 od 6. prosinca 2004. o medaljama i žetonima koji nalikuju eurokovanicama (SL L 373, 21.12.2004., str. 1.)

                        31. prosinca 2010.

                        Izmijenjena:

                        14.

                        Uredbom Vijeća (EZ) br. 46/2009 od 18. prosinca 2008. o izmjeni Uredbe (EZ) br. 2182/2004 o medaljama i žetonima koji nalikuju eurokovanicama (SL L 17, 22.1.2009., str. 5.).

                        15.

                           Direktiva 2014/62/EU Europskog parlamenta i Vijeća od 15. svibnja 2014. o kaznenopravnoj zaštiti eura i drugih valuta od krivotvorenja, kojom se zamjenjuje Okvirnu odluku Vijeća 2000/383/PUP (SL L 151, 21.5.2014., str. 1.)

                        31. prosinca 2016. (2)

                        Propisi o euronovčanicama i eurokovanicama

                        16.

                           Zaključci Vijeća od 23. studenoga 1998. i od 5. studenoga 2002. o numizmatičkim kovanicama

                        31. prosinca 2010.

                        17.

                           Zaključci Vijeća od 10. svibnja 1999. o sustavu upravljanja kvalitetom za eurokovanice

                        31. prosinca 2010.

                        18.

                           Komunikacija Komisije 2001/C-318/03 od 22. listopada 2001. o zaštiti autorskog prava na dizajn zajedničke strane eurokovanica (C(2001) 600 završna verzija) (SL C 318, 13.11.2001., str. 3.)

                        31. prosinca 2010.

                        19.

                           Smjernica ESB/2003/5 Europske središnje banke od 20. ožujka 2003. o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 78, 25.3.2003., str. 20.)

                        31. prosinca 2010.

                        Izmijenjena:

                        20.

                        Smjernicom ESB/2013/11 Europske središnje banke od 19. travnja 2013. o izmjeni Smjernice ESB/2003/5 o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 118, 30.4.2013., str. 43.).

                        31. prosinca 2014. (1)

                        21.

                           Odluka ESB/2010/14 Europske središnje banke od 16. rujna 2010. o provjeri autentičnosti i prikladnosti euronovčanica te njihovom vraćanju u optjecaj (SL L 267, 9.10.2010., str. 1.)

                        31. prosinca 2012.

                        Izmijenjena:

                        22.

                        Odlukom ESB/2012/19 Europske središnje banke od 7. rujna 2012. (SL L 253, 20.9.2012., str. 19.).

                        31. prosinca 2013. (1)

                        23.

                           Uredba (EU) br. 1210/2010 Europskog parlamenta i Vijeća od 15. prosinca 2010. o provjeri autentičnosti eurokovanica i postupanju s eurokovanicama neprikladnima za optjecaj (SL L 339, 22.12.2010., str. 1.)

                        31. prosinca 2012.

                        24.

                           Uredba (EU) br. 651/2012 Europskog parlamenta i Vijeća od 4. srpnja 2012. o izdavanju eurokovanica (SL L 201, 27.7.2012., str. 135.)

                        31. prosinca 2013. (1)

                        25.

                           Odluka ESB/2013/10 Europske središnje banke od 19. travnja 2013. o apoenima, specifikacijama, reproduciranju, zamjeni i povlačenju euronovčanica (SL L 118, 30.4.2013., str. 37.)

                        31. prosinca 2014. (1)

                        26.

                           Uredba Vijeća (EU) br. 729/2014 od 24. lipnja 2014. o apoenima i tehničkim specifikacijama eurokovanica namijenjenih za optjecaj (preinaka) (SL L 194, 2.7.2014., str. 1.)

                        31. prosinca 2013. (2)

               Odjeljak Priloga Monetarnom sporazumu u skladu s ad hoc dogovorom Zajedničkog odbora na zahtjev Svete Stolice i Države Vatikanskoga Grada za uključenje mjerodavnih propisa koji se primjenjuju na subjekte koji provode financijske djelatnosti na profesionalnoj osnovi

                        Mjerodavni dijelovi sljedećih pravnih instrumenata

                        Rok za provedbu

                        27.

                           Direktiva Vijeća 86/635/EEZ od 8. prosinca 1986. o godišnjim financijskim izvještajima i konsolidiranim financijskim izvještajima banaka i drugih financijskih institucija (SL L 372, 31.12.1986., str. 1.)

                        31. prosinca 2016. (2)

                        Izmijenjena:

                        28.

                        Direktivom 2001/65/EZ Europskog parlamenta i Vijeća od 27. rujna 2001. (SL L 283, 27.10.2001., str. 28.)

                        29.

                        Direktivom 2003/51/EZ Europskog parlamenta i Vijeća od 18. lipnja 2003. (SL L 178, 17.7.2003., str. 16.)

                        30.

                        Direktivom 2006/46/EZ Europskog parlamenta i Vijeća od 14. lipnja 2006. (SL L 224, 16.8.2006., str. 1.).

                        31.

                           Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.)

                        31. prosinca 2017. (2)

                        32.

                           Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.)

                        31. prosinca 2017. (2)

                        Izmijenjena:

                        33.

                        Delegiranom uredbom Komisije (EU) 2015/62 od 10. listopada 2014. o izmjeni Uredbe (EU) br. 575/2013 Europskog parlamenta i Vijeća u pogledu omjera financijske poluge (SL L 11, 17.1.2015., str. 37.).

                        31. prosinca 2017. (3)

                        Dopunjena:

                        34.

                        Delegiranom uredbom Komisije (EU) br. 241/2014 оd 7. siječnja 2014. o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 74, 14.3.2014., str. 8.).

                        31. prosinca 2017. (3)

                        Izmijenjena:

                        35.

                        Delegiranom uredbom Komisije (EU) 2015/923 od 11. ožujka 2015. o izmjeni Delegirane uredbe (EU) br. 241/2014 o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 150, 17.6.2015., str. 1.)

                        31. prosinca 2017. (3)

                        36

                        Delegiranom uredbom Komisije (EU) 2015/61 оd 10. listopada 2014. o dopuni Uredbe (EU) br. 575/2013 Europskog parlamenta i Vijeća u pogledu zahtjeva za likvidnosnu pokrivenost kreditnih institucija (SL L 11, 17.1.2015., str. 1.).

                        31. prosinca 2017. (3)

                        Zakonodavstvo o prikupljanju statističkih podataka

                        37.

                           Smjernica ESB/2013/24 Europske središnje banke od 25. srpnja 2013. o statističkim izvještajnim zahtjevima Europske središnje banke u području tromjesečnih financijskih izvještaja (SL L 2, 7.1.2014., str. 34.)

                        31. prosinca 2016. (2)

                        38.

                           Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.)

                        31. prosinca 2016. (2)

                        Izmijenjena:

                        39.

                        Uredbom (EU) br. 1375/2014 Europske središnje banke od 10. prosinca 2014. o izmjeni Uredbe (EU) br. 1071/2013 (ESB/2013/33) o bilanci sektora monetarnih financijskih institucija (ESB/2014/51) (SL L 366, 20.12.2014., str. 77.).

                        40.

                           Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (ESB/2013/34) (SL L 297, 7.11.2013., str. 51.)

                        31. prosinca 2016. (2)

                        Izmijenjena:

                        41.

                        Uredbom (EU) br. 756/2014 Europske središnje banke od 8. srpnja 2014. o izmjeni Uredbe (EU) br. 1072/2013 (ESB/2013/34) o statistici kamatnih stopa koje primjenjuju monetarne financijske institucije (ESB/2014/30) (SL L 205, 12.7.2014., str. 14.).

                        42.

                           Smjernica ESB/2014/15 Europske središnje banke od 4. travnja 2014. o monetarnoj i financijskoj statistici (SL L 340, 26.11.2014., str. 1.)

                        31. prosinca 2016. (2)

                        Izmijenjena:

                        43.

                        Smjernicom Europske središnje banke ESB/2014/43 od 6. studenoga 2014. o izmjeni Smjernice ESB/2014/15 o monetarnoj i financijskoj statistici (SL L 93, 9.4.2015., str. 82.).

         (1)  Navedene rokove dogovorio je Zajednički odbor iz 2013.

         (2)  Navedene rokove dogovorio je Zajednički odbor iz 2014.

         (3)  Navedene rokove dogovorio je Zajednički odbor iz 2015.

         (4)  Direktiva 2005/60/EZ stavljena je izvan snage Direktivom 2015/849/EU, ali ostaje u prilogu do dogovorenog roka za prenošenje Direktive 2015/849/EU.

         (5)  Direktiva Komisije 2006/70/EZ stavljena je izvan snage Direktivom 2015/849/EU, ali ostaje u prilogu do dogovorenog roka za prenošenje Direktive 2015/849/EU.”


title: Odluka Vijeća (EU) 2015/2397 od 16. prosinca 2015. o imenovanju španjolskog člana i španjolskog zamjenika člana Odbora regija

text:
               18.12.2015

               HR

               Službeni list Europske unije

               L 332/144

         ODLUKA VIJEĆA (EU) 2015/2397
   od 16. prosinca 2015.
   o imenovanju španjolskog člana i španjolskog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog španjolske vlade,
   budući da:

               (1)

               Vijeće je 26. siječnja, 5. veljače i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. Paulina RIVERA BAUTEA.

               (3)

               Mjesto zamjenika člana Odbora regija postalo je slobodno istekom mandata g. Javiera GONZALEZA ORTIZA,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

               (a)

               članom:

                           —

                           D. Fernando CLAVIJO BATLLE, Presidente del Gobierno de Canarias;

                     i

               (b)

               zamjenicom člana:

                           —

                           Da Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias,

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. prosinca 2015.

            Za Vijeće

            Predsjednica

         C. DIESCHBOURG

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.